มีอะไรครั้งแรกเมื่อวันที่ 20 ที่ผ่านมาแล้วรู้สึกเจ็บ เลยพยายามส่องดูพบว่าปากมดลูกแดงจากการเสียดสี มีเลือดซึม ไม่แน่ใจว่ามีการฉีกมั้ยนะคะ แต่ค่อยไปทางฝีเย็บนิดนึงพบแผลเหมือนรอยข่วน แฟนใส่ถุงยางนะคะ อยากจะสอบถามว่าต้องรักษาอย่างไร แล้วร้ายแรงมั้ยคะ
สวัสดีค่ะ อาการมีแผลหลังมีเพศสัมพันธ์ ปากมดลูกแดง มีเลือดซึมนั้น อาจจะเป็นแผลที่เกิดจากการเสียดสีขณะมีเพศสัมพันธ์ หรือมีสาเหตุอื่นๆเช่นมีเนื้องอกมดลูกอยู่เดิม พอมีการสัมผัส จะมีเลือดออกมาจากเนื้องอกนั้นๆได้ หรือ มีการติดเชื้อใดๆที่ตรงปากมดลูกร่วมด้วย แต่จริงๆแล้ว ถ้าไม่ได้มีอุปกรณ์ตรวจภายในอาจมองไม่เห็นปากมดลูก แต่จะเห็นบริเวณช่องคลอดหรืออวัยวะเพศภายนอกมากกว่าแนะนำว่าถ้ามีเลือดออกผิดปกติทางช่องคลอดจากการมีแผลนั้น ถ้าเป็นแผลจากการเสียดสีขณะมีเพศสัมพันธ์ที่ไม่ใหญ่มาก อาจจะสมานกันได้เองภายในประมาณ 1 สัปดาห์ แต่ถ้าดูแล้วแผลใหญ่มาก ควรไปพบแพทย์เพื่อดูว่าต้องเย็บซ่อมแซมหรือได้ยาฆ่าเชื้อด้วยหรือไม่ และตรวจภายในไปด้วยว่ามีเนื้องอกที่ปากมดลูกหรือเปล่า เบื้องต้นควรงดการมีเพศสัมพันธ์ไปก่อน ยังไม่เอายาอะไรมาทาเอง